A rendelet elfogadásához

**minősített** többség szükséges!

*4. számú előterjesztés*

Sióagárd Község Önkormányzata Képviselő-testülete nevében eljáró polgármester

2022. március 29-án 16:00 órakor megtartandó ülésére

**Konyha térítési díjának felülvizsgálata**

|  |
| --- |
| **Előterjesztő:** Gerő Attila polgármester**Készítette:** Göndör Balázs gazdálkodási ügyintéző**Törvényességi ellenőrzést végezte:** Balogh Györgyi jegyző |

**Tisztelt Képviselő-testület!**

Az elmúlt időszakban bekövetkezett árváltozások (nyersanyag és az előállítási költségek) a térítési díjak felülvizsgálatát teszik szükségessé.

Az óvodások és az általános iskolai tanulók – jogszabályi előírás alapján – az étkeztetés nyersanyag költségével azonos összegű térítési díjat fizetnek. Jelen jogszabály szerint a térítési díjak nem emelhetőek.

2022.02.28-2022.03.11-ig tartó nyersanyag kiszabati ív alapján számolt nettó átlagos nyersanyag költségek a következők:

|  |  |  |  |  |
| --- | --- | --- | --- | --- |
| Étkező | Tízórai (fő/nap) | Ebéd (fő/nap) | Tízórai + ebéd (fő/nap) | Tízórai + ebéd + uzsonna(fő/nap) |
| Óvodás | 127 Ft | 232 Ft | 359 Ft | 467 Ft |
| Iskolás | 129 Ft | 284 Ft | 413 Ft | 505 Ft |
| Bölcsődei | 132 Ft | 192 Ft | 324 Ft | 454 Ft |

Jelenleg használt nettó térítési díjak:

|  |  |  |  |  |
| --- | --- | --- | --- | --- |
| Étkező | Tízórai  | Ebéd | Tízórai + ebéd | Tízórai + ebéd + uzsonna |
| Óvodás | 65 Ft | 240 Ft | 305 Ft | 340 Ft |
| Iskolás | 65 Ft | 240 Ft | 305 Ft | 370 Ft |
| Bölcsődei | 65 Ft | 240 Ft | 305 Ft | 340 Ft |

A felnőtt étkeztetés díját, amely egyszeri meleg fő étkezésből (ebéd) áll a 2022. évre várható kiadások és a 2021. évi felnőtt étkezés tényleges adagszámok figyelembevételével és a 2022.02.28-2022.03.11.ig tartó kiszabati ív alapján számoltuk ki. Számítások alapján javasolt a térítési díjat 1000 Ft-ra emelni.

|  |  |
| --- | --- |
| Jelenleg használt nettó térítési díj |  Számított nettó átlagos költség |
| 636 Ft | 794 Ft |

A szociális étkeztetés térítés díja a vészhelyzetre való tekintettel jelenleg szintén nem emelhető, ennek ellenére a hozzákapcsolódó számítás elvégeztük.

A szociális étkezés térítési díjának megállapítását szabályozó 29/1993.(II.17.) Korm. rendelet értelmében az intézményi térítési díjak a szolgáltatási önköltség (nyersanyag- és rezsi költség) és a tárgyévi normatív állami hozzájárulás különbözeteként kell meghatározni. A 2022. évi állami támogatás összege 67 810 Ft/fő/év.

Javasolt térítési díj (Ft/adag): 1 000 Ft

Le az állami normatíva 1 napra vetített összege: 270,15 Ft

Maximálisan megállapítható térítési díj: 729,85 Ft

Amennyiben a jogszabályok újra lehetővé teszik a szociális étkeztetés intézményi térítési díjának emelését, úgy a jelenlegi 416 Ft+ÁFA térítési díjat felül lehet vizsgálni.

A Magyarország gazdasági stabilitásáról szóló 2011. évi CXCIV. törvény 32. §-a szerint fizetési kötelezettséget megállapító, fizetésre kötelezettek körét bővítő, a fizetési kötelezettség terhét növelő, a kedvezményt, mentességet megszüntető vagy korlátozó jogszabály kihirdetése és hatálybalépése között legalább 30 napnak el kell telnie.

Fentiek értelmében a rendelet 2022. augusztus 1-jei hatályba lépése esetén a kihirdetésének legkésőbb 2022. július 1. napjáig kell megtörténnie.

Sióagárd, 2022. március 28.

 Gerő Attila

 polgármester